94. schôdza NR SR - 7.deň - A. dopoludnia
Dátum: 2023-06-22
Poslanec: Matovič, Igor (OĽANO)
Druh vystúpenia: Vystúpenie v rozprave

44. Dobrý deň, kolegovia, kolegyne, rád by som videl tú predkladateľku vedľa mňa, ale asi má strach si sem sadnúť, tak bude sedieť oproti mne, ale nevadí, možno lepšie sa bude pozerať pravde do očí. Stále som dúfal, že aj dnes v podstate nebudem vystupovať, lebo sa ráno dozviem od svojho asistenta, že Janka Penta Cigániková tento nehorázny návrh v prospech Haščáka, finančnej skupiny Penta stiahne a uvedomí si, že toto je veľmi zlý štart do predvolebnej kampane pre jej stranu, ktorú zastupuje, teda strana SaS. Prísť s touto drzovkou, kde potom ako Haščák, jej osobný priateľ a osobný priateľ Richarda Sulíka, čiže Haščák, ten Haščák, o ktorom máme 39 hodín záznamov o tom, ako korumpoval politikov, ako rozkrádal naše verejné zdroje, kde si kupoval pozornosť alebo teda priazeň politikov a ľudí, ktorí rozhodovali o privatizácii, kde sa líškal Ficovi o tom a dohadoval s ním biznis, ako môže rozkrádať zdravotníctvo a Fico mu hovorí: Tieto veci má na starosti Pali Paška, na neho sa môžete vždy spoľahnúť, o všetkom ma Pali bude informovať. Čiže tomuto vagabundovi, ktorý za desiatky rokov, vlastne kde ovplyvňuje politiku z pozadia, kde presne takéto strany ako SaS financuje a robí si z nich doslova svojich vojačikov v politike na to, aby rozkrádali naše verejné zdroje, kde tomuto vagabundovi sa podarilo vytunelovať z peňazí určených na liečbu chorých ľudí viac ako 700 miliónov eur, tak ona, Janka Penta Cigániková na drzovku, na drzovku na poslednú schôdzu Národnej rady v tomto volebnom období, na drzovku príde s návrhom, že treba mu zvýšiť o 100 % zisk. A treba mu zrušiť obmedzenie, ktoré mu prikazuje cez jeho poisťovňu Dôvera, že koľko z peňazí určených na liečbu chorých ľudí, čo sú zdravotné odvody, koľko minimálne musí naozaj reálne poskytnúť na liečbu chorých ľudí. Presne tieto zmeny ako zisku na jedno percento a to, aby tri zdravotné poisťovne mali prikázané zákonom, že koľko musia z toho, čo vyberú od ľudí na liečbu chorých ľudí cez zdravotné odvody, koľko musia poskytnúť na zdravotnú starostlivosť, presne tieto zmeny presadil Marek Krajčí a som na to naozaj hrdý a môžme povedať, že hosana, že takéhoto človeka tu po tej dlhej dobe máme. Lebo presne takýto sluhovia, čo teraz tuto cupitá, takýto sluhovia mafie, Penty a Haščáka, tu roky rozkrádajú peniaze určené na liečbu chorých ľudí. Jasné, oni sem prídu nachystaní, nachystané, napísané, však teda Slávko ešte asi včera večer, večer písal, alebo predvčerom, aby Janka potom tu mohla vystúpiť a prezentovať sa, ako jej strašne na tom zdravotníctve záleží. V skutočnosti viete, na čom je záleží, viete, ako tento biznis, čo tu Janka Penta Cigániková s Haščákom roky robí, viete, ako funguje? Dávajte pozor a zapamätajte si jeden dátum. 14. apríla 2023. Viete, čo sa 14. apríla 2023 stalo? Janka Penta Cigániková predkladá tento obludný zákon, aby mal Haščák so svojou Pentou dvojnásobný zisk na okrádaní chorých ľudí. Dvojnásobný zisk. Janka Penta Cigániková, ešte raz vás upozorňujem na dátum 14. apríla 2023, prichádza do podateľne a podáva zákon ako teda môže Slávko Haščák, ktorý medzičasom aj za Gorilu bol v base a oskúšal si, čo to znamená, keď sa k nemu spravodlivosť približuje, predkladá zákon, ktorý má tomuto vagabundovi skorumpovanému, o ktorom máme 39 hodín záznamov, zvukových záznamov, o ktorých môže stokrát hovoriť, že nie sú pravdivé, vieme, že sú pravdivé, tak tomuto vagabundovi predkladá zákon, aby mohol okrádať chorých ľudí ešte viac, dvojnásobne viac ako doteraz. A viete, čo sa deje v ten istý deň 14. apríla 2023 v médiách Slávka Haščáka? Lebo vlastní vydavateľstvo News and Media Holding. Kľúčový denník tohto vydavateľstva je Plus 1 deň. Viete, čo teda v ten deň za odmenu, za to, že Janka Penta Cigániková predloží do podateľne zákon, aby Haščák mohol dvakrát viac okrádať ľudí, chorých ľudí, podotýkam, čo je najväčšie svinstvo v politike, tak viete čo za odmenu píše Haščák v ten istý deň 14. apríla o Janke Penta Cigánikovej? Tak si to užite, ja vám to odcitujem, nadpis je „Wow, Bittó Cigániková vytasila vnady: To je ale telo! Poslankyňa prezradila, prečo to urobila" . To je nadpis. A počúvajte ďalej. Na začiatok hovorím, toto nie je zadarmo, takéto svinstvá, takéto obludnosti, takéto výmysly, takéto piár články nie sú zadarmo. Počúvajte teda ďalej, ešte vám zopakujem, aby ste si užili ten nadpis, lebo je naozaj úžasný a teda podotýkam, nie je jediný za tie roky, čo tu Janka Penta Cigániková veľmi poslušne Pente a Haščákovi slúži. Čiže nadpis, užite si to: „Wow, Bittó Cigániková vytasila vnady: To je ale telo! Poslankyňa prezradila, prečo to urobila" . Čítam ďalej: „Poslankyňa SaS Janka Bittó Cigániková je doslova ako živé striebro. Len málo poslancov je pri svojej politickej práci tak aktívnych ako ona. Popritom študuje zdravotníctvo, chodí na prax, venuje sa rodine a je vídaná aj na spoločenských akciách. No to stále nie je všetko, najnovšie sa rozhodla zdokonaliť už i tak slušnú postavu." To bol Perex. A pokračujeme ďalej: „Bittó Cigániková ešte včera v parlamente bojovala za to, aby Slovensko neprišlo o milióny z plánu obnovy. Dosť ostro pritom kritizovala bývalého koaličného partnera OĽANO. No dnes už hodila celospoločenské problémy za hlavu a venuje sa tým svojim. Nezaprie pri tom ženu a venuje sa teda svojej postave. „Príprava na leto v plnom prúde. Dúfam, že makáte aj vy,“ napísala poslankyňa na sociálnej sieti ku snímke, na ktorej je s činkami. Okrem posilňovacích pomôcok ale na fotke zaujali aj krivky Bittó Cigánikovej. Na druhej strane, jej postava nie je až takým prekvapením, o poslankyni sa vie, že sa venuje rôznym športovým aktivitám. Okrem posilňovania je to plávanie či beh. Minulé leto dokonca všetko natrénované zúročila na ťažkom preteku Tvrďák neďaleko Bratislavy. Poslankyňa je známa aj tým, že v lete rada zájde na dovolenku, kde vypne hlavu a užíva si slnko a more. Je viac ako pravdepodobné, že napriek septembrovým voľbám tomu nebude inak ani tento rok. Možno práve preto sa v posilňovni pripravuje na leto." Končíme: „Pozrite si v galérii najnovšiu fotku Bittó Cigánikovej z posilňovne, ako aj tie najzaujímavejšie v plavkách z minulých dovoleniek." Potrebuje vari toto vystúpenie inú bodku? Potrebuje, aby som pokračoval o tejto slúžke Penty, o tejto slúžke Haščáka, ktorá sa nehanbí predkladať zákon, ktorý má okrádať chorých ľudí. Janka Penta Cigániková, sem sa mi pozri do očí, keď už sa hanbíš tuto teraz sedieť. Teraz mi ukázala toto (rečník ukázal prostredník) tuto naša kolegynka, aby sme vedeli, že ako teda ona pristupuje. A toto, čo si teraz ukázala (rečník ukázal prostredník), si neukázala, Janka Penta Cigániková, mne, ukázala si tým chorým ľuďom, ktorým chceš ukradnúť peniaze určených na ich liečbu, že sa nehanbíš! 14. apríla predložíš tuto zlodejinu do podateľne a v ten istý deň ti takýto hnoj uverejní tvoj Slávko Haščák v jeho Plus 1. Skús mi nájsť jeden jediný článok takéhoto riťolezectva o Matovičovi. Skús mi nájsť jeden jediný pozitívny článok za tri roky môjho boja proti Haščákovi a proti Pente, proti týmto zlodejom, ktorí okrádajú chorých ľudí. Skús mi ho nájsť jediný v médiách Haščáka. Že sa nehanbíš, ty si ich tam mala desiatky. Však mne vybilo poistky, keď som si raz tento plátok otvoril teda niekde v Lidli. A vidím tam veľký nadpis o tom: Neuveríte, čo si dnes, čo si včera obliekla jedna z najkrajších poslankýň parlamentu! No chcel som sa dozvedieť, kto to je teda, aký teda má vkus ten redaktor. Otvorím, bác, Cigániková. Normálne mi to vybíja poistky toto, že sa ty nehanbíš takto to robiť. Jednoducho toto je korupcia, Janka Penta Cigániková, toto je korupcia. Ty robíš špinavú robotu pre Haščáka, ty robíš špinavú robotu pre Pentu a nehanbíš sa za to brať prachy, lebo keď ti niekto dá takéto piár za tisícky eur v jednom vydaní, ty bereš jednoducho úplatky za to, že robíš špinavú robotu pre Haščáka a Pentu. Sa môžte hanbiť aj vy všetci ostatní kolegovia v SaS, v Haščákovej strane. Je pravda to, že vám na začiatku dal, vašemu predsedovi päť miliónov korún istý pán Špirko. Ja tomu dnes už verím, lebo toto sú dôkazy, vy ste nikdy nič nerobili v politike, čo by neišlo po ruke Pente a Haščákovi, a môžete sa hanbiť. A táto ženská, táto doslova, prepáčte, že to poviem, prostitútka so svedomím, lebo predávať svoje svedomie, svedomie predávať za prachy ako poslankyňa Národnej rady sa nedá nazvať inak ako prostitútka so svedomím. A táto ženská sa tu nehanbí včera postaviť, že Marek Krajčí by sa mal hanbiť. On sa má hanbiť, ktorý bojoval proti tomuto zlodejovi Haščákovi? Ktorý sekal rad radom každé jedno chápadlo chobotnice penťáckej? (Reakcia z pléna.) On sa má hanbiť, alebo ty sa máš hanbiť... (Prerušenie vystúpenia predsedajúcim.) Blanár, Juraj, podpredseda NR SR Pani poslankyňa. Matovič, Igor, poslanec NR SR ... aj s tým tvojím poskokom Sulíkom, či ako sa volá. (Prerušenie vystúpenia predsedajúcim.) Blanár, Juraj, podpredseda NR SR Pani poslankyňa, budete môcť reagovať na vystúpenie pána Matoviča. Matovič, Igor, poslanec NR SR ... obyčajné prostitútky so svedomím ste v SaS (reakcia z pléna), keď vy takto ste schopní predať chorých ľudí, že sa nehanbíte. Vy si idete žiadať o podporu znova vo voľbách, idete znova oblbnúť ľudí, aby ste ich tretíkrát predali mafii? Či štvrtýkrát, pardon. Tri demokratické, protikorupčné vlády ste povalili. Ja som hlboko presvedčený, že Slávko platil, že to Sulík nerobil zadarmo, normálny človek, však on je inteligentný, nemá síce EQ, ale IQ má. Normálny človek nemôže urobiť to, že ľudia tu vytúžia si po prvej Ficovej vláde konečne demokratickú, protikorupčnú vládu Ivety Radičovej, tesne to vyjde, lebo tí štyria obyčajní blázni z konca SaS to preklopia, aby Radičová mala väčšinu, a on tú vládu predá, on ju povalí, vymyslí si nejakú hračkársku tému euroval a tvári sa, joj, tu áno, musíme zablokovať euroval, hoci veľmi dobre vie v čase, kedy sa o ňom hlasuje, že za dva dni bude tak či tak schválený, že ničomu nepomôže. A ja som presvedčený o tom, že Sulík za to bral od Haščáka prachy a možno aj s touto slúžkou. Čo iné je ako korupcia, keď táto žena tu roky robí slúžku Haščákovi a Pente a Haščák jej potom takéto drísty, takéto drísty vypisuje v jeho médiách, čo normálne, ak by ste chceli, stojí tisícky, desiatky, stovky tisíc eur. Čo to je iné? Aké oni majú morálne právo hovoriť niečo o korupcii, o boji proti korupcii, aké majú oni morálne právo vyčítať niečo Ficovi, že sa tváril, že platí 2 400 eur nájom niekde u Bašternáka v byte v Bonaparte, ktorý normálne stál 7-tisíc, či jednoznačne, že Fico bral úplatok takto od Bašternáka, ale aké oni majú morálne právo mu to vyčítať, Ficovi. Však vy ste na jeho úrovni. Však vy berete normálne úplatky od Haščáka za vašu špinavú prácu. Čo vy tu hovoríte o boji proti korupcii. Skorumpovaní politici, skorumpovaní poslanci, skorumpovaná Janka Penta Cigániková. Máme explicitný dôkaz. V ten istý deň jako podá tento nehorázny návrh na okrádanie chorých ľudí v zdravotníctve, jej Haščák platí krásnym piár článkom v Plus 1 deň. A ešte raz, aby sme si to užili, lebo ja si to užívam, tento nadpis: „Wow, Bittó Cigániková vytasila vnady: To je ale telo! Poslankyňa prezradila, prečo to urobila" . A takýchto nájdete v Haščákových médiách, ktorých má desiatky a, bohužiaľ, najčítanejších na Slovensku, nájdete desiatky až stovky za posledné roky za vernú službu mafii z pozície poslankyne Národnej rady. Že sa, Janka Penta Cigániková, ty nehanbíš. Toto je služba verejnému záujmu? Toto je služba ľuďom? Však ty slúžiš jednému jedinému človeku, aj celá vaša strana. Jednému jedinému skorumpovanému vagabundovi, o ktorom máme dôkazy o tom, ako majetok za miliardy korún rozkrádal v spise Gorila. A ty s týmto vagabundom ešte sa stretáš a on sa ešte aj vyjadruje o tom, jak si medzičasom s Jankou Penta Cigánikovou potykal. No bodaj by si nepotykal za takéto službičky. Však zákon, ktorý predkladá, je schopný ukradnúť chorým ľuďom len tak, takto lusknutím prsta 100 miliónov eur. Sto miliónov eur a ona bez hanby sem príde a ešte tu hovorí o tom, jako ona sleduje najlepší záujem pacienta. Odborníčka na zdravotníctvo. Odborníčka na korupciu s Haščákom. Že sa nehanbíš. Na tvojom mieste by som dnes odišiel z parlamentu a v živote by som sa mu nepriblížil na päť kilometrov. Po takomto dôkaze môžeš mi tisíc pusy posielať, láska. Tisíc pusy. Skorumpovaná poslankyňa, ktorá bere úplatky od Haščáka, a tu máš krásny dôkaz. Môžeš sa tváriť teraz áno, však ty sa z toho nejako vykecáš, však, však Slávko v tých svojich médiách zase napíše niečo, okydá Matoviča, okydá OĽANO, to, čo tu robí tri roky. Ale vieš, čo to je pre mňa, keď mafián ako je Slavo Haščák alebo Jaroslav Haščák, jak sa oficiálne volá, keď Penta v svojich médiách útočí len do OĽANO, útočí do Mareka Krajčího, útočí do mňa, útočí do každého jedného našeho poslanca. Vieš, čo to je pre mňa? Záruka kvality. Že sme jediní bojovníci proti mafii v tomto parlamente. A ty sa môžeš hanbiť, že si korunovaná slúžka mafie, ale nehanbíš sa ešte predložiť takýto zákon, ktorý má okrádať chorých ľudí. Chcem z tohto miesta aj na základe tohto zverejneného dôkazu, ako to táto prostitútka so svedomím robí s Haščákom, že urobí službičku a on jej zaplatí, lebo dať jej piár článok, ktorý má hodnotu tisícky až desiatky tisíc eur, je korupcia, je to platba, služba za službu, že po tomto dôkaze sa politické strany SMER, HLAS, SME RODINA a tí, ktorí majú svedomie v SaS, ktorí podporili tento návrh, stiahnu a uvedomia si, že by slúžili mafii ako slúži Janka Penta Cigániková. Roberta Fica z tohto miesta chcem vyzvať, aby zadosťučinil svojim slovám, keď hovoril, aj keď to pravda nie je, ale aspoň pri tejto veci, lebo to je okrádanie chorých ľudí, aby zadosťučinil tomu, ako povedal, že má finančné skupiny rád ako koza nôž. Jasné, že svojím pobytom v politike a skutkami dokázal, že je to presný opak. Ale chcem ho vyzvať pri tejto konkrétnej veci, pri okrádaní chorých ľudí aj vzhľadom na to, že zlodeja CT-čkárskeho Blanára dal na druhé miesto kandidátky, aby si uvedomil, čomu slúži a aby tento návrh nepodporil. Rovnako aj Pellegriniho a spol., od ktorých tu nie je nikto, ale dúfam, že počúvajú alebo si to vypočujú zo záznamu, aby tento návrh nepodporili. Nepomáhajte nám v kampani viac, ako ste nám doteraz pomohli, a neslúžte ako Janka Penta Cigániková, teraz si zrejme so Slávkom píše, že čo má teda povedať vo faktickej, ale však Slávko poradí a Janka, keď povie to, čo povie, tak zase bude mať nejaké piárka. Hovoria mu Slavo ževraj. Tuto Janka mu hovorí Slavo, aj Riško mu hovoria Slavo. Asi nechce sa im hovoriť také dlhé meno, tak to už je na nich. Ale každopádne chcem každého, kto poslúžil ako užitočný idiot pri tomto návrhu z dielne najväčšej odborníčky to na zdravotníctvo, za ktorú sa zdravotníci hanbia, aby si uvedomil, že ak podporí tento návrh, tak slúži mafii menom Jaroslav Haščák, Slavo Haščák, Penta, akokoľvek to nazveme. Je to človek, ktorý bez hanby a s pomocou Fica a Pellegriniho vytuneloval z peňazí určených na liečbu chorých ľudí len obyčajnou účtovnou operáciou. Čiže žiadna snaha, žiadna liečba, žiadna operácia, žiadne vyšetrenie, žiadne preventívne vyšetrenie, žiaden liek, len obyčajnou účtovnou operáciou vytuneloval, doslova ukradol chorým ľuďom 460 miliónov eur v roku 2009 pri zlučovaní poisťovní Dôvera a Apollo. Tomuto človeku ona slúži a tomuto človeku slúžia všetci, čo tento návrh podporia. Tento človek medzičasom cez svoju zdravotnú poisťovňu Dôvera ukradol chorým ľuďom viac jako trištvrte miliardy eur. Viac jako 700 miliónov eur. Tomuto človeku, prosím vás, vy, čo ste to podporili v prvom čítaní, neslúžte. Vidím tam pána Baláža, myslím, že bol jediný zo SMER-u, ktorý tento návrh nepodporil v prvom čítaní. Keď sa mýlim, tak ma opravte, ale myslím, že bol jediný, možno jediný si uvedomoval ako lekár, že akú zhubnú robotu robí nejaký Haščák so svojou Pentou v zdravotníctve a ako je zhubné zvyšovať okrádanie chorých ľudí len tak zo dňa na deň na dvojnásobok. Som veľmi rád odbornému vystúpeniu, ktorý mal, ktoré mal Marek Krajčí ako bývalý minister zdravotníctva, a doslova mi bolo na vracanie, keď tu Janka Penta Cigániková Marekovi Krajčímu vyčítala Lengvarského, ktorého ona nosila na rukách, ktorého Penta v svojich médiách nosila na rukách a bránila ho vlastným telom, po večeroch na ministerstve zdravotníctva koňakové opiáše zrejme za štátne, tak ako to oni nám ukázali, že to vedeli aj v Dubaji robiť, a Lengvarský neurobil nič, čo by Cigánikovej nevidel na očiach. A ona sa teraz nehanbí po dvoch rokoch, ako tohoto človeka tam držala vlastným telom, hovoriť niečo, že však vy OĽANO ste mali zdravotníctvo. My sme ho mali, alebo Penta prostredníctvom tejto slúžky mafie Janky Penta Cigánikovej? Že sa nehanbíš, Janka. Si žena a nechcem, aby si bola niekedy v živote chorá, ale bol by som veľmi rád, aby si neokrádala chorých ľudí len preto, lebo chceš mať nejaké piár články od mafiána Haščáka v jeho médiách. Je to trápne, je to nízke, je to v rozpore s morálkou, so svedomím a verejným záujmom. Môžeš sa hanbiť. (Potlesk.)